1983R1915 — SL — 02.08.2005 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (EGS) št. 1915/83

z dne 13. julija 1983

o nekaterih podrobnih pravilih glede vodenja knjigovodstva za določitev dohodkov kmetijskih gospodarstev







KOMISIJA EVROPSKIH SKUPNOSTI JE, ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta št. 76/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti ( 1 ), kakor je bila nazadnje spremenjena z Uredbo (EGS) št. 2143/81 ( 2 ) in zlasti člena 6 in 9 Uredbe, ker je treba Uredbo Komisije št. 184/66/EGS ( 3 ), kakor je bila nazadnje spremenjena z Uredbo (EGS) št. 1860/82 ( 4 ), prilagoditi sedanji situaciji, v kateri deluje mreža podatkov; ker se pogodba sklene letno med pristojnimi organi, ki jih imenuje vsaka država članica, in računovodskimi pisarnami, ki ne pripadajo upravni službi, s čimer se računovodska pisarna obvezuje, da bo izpolnjevala svoje obveznosti z upoštevanjem pravil Skupnosti; ker bi morala ta pogodba vključevati določbe, ki se nanašajo na ta pravila Skupnosti; ker je treba omejiti obdobje, med katerim se lahko konča obračunsko leto, da se zagotovi, da so rezultati mreže podatkov predloženi vsako leto v času, ki je blizu dneva, ko se pošljejo prva poročila kmetij Komisiji; ker mora biti časovna omejitev za pošiljanje poročil kmetij taka, da omogoča računovodskim pisarnam, organom za zvezo in Komisiji, da opravijo svoje naloge; ker bi se moralo obdobje za pošiljanje poročil izračunati od konca obračunskega leta, na katerega se nanašajo; ker mora poročilo kmetije, da je ustrezno izpolnjeno, vsebovati verodostojne podatke, ki so zabeleženi in predloženi v skladu z Uredbo Komisije (EGS) št. 2237/77 z dne 23. septembra 1977 o obliki poročila kmetije, ki se uporablja za določanje dohodkov kmetijskih gospodarstev ( 5 ), kakor je bila nazadnje spremenjena z Uredbo (EGS) št. 3272/82 ( 6 ); ker mora Komisija plačati standardno plačilo za poročila s kmetij, ki so ustrezno izpolnjena in poslana v predpisanem obdobju; ker bi se moralo plačilo redno revidirati zaradi splošnega dviga stroškov, ki vplivajo na stroške izpolnjevanja poročila kmetije; ker je treba poskrbeti za plačilo na račun, da se izboljša izvedba finančnih operacij pri plačilu standardnega plačila; ker je treba od začetka obračunskega leta 1984 razveljaviti Uredbo št. 184/66/EGS in uporabiti nove določbe od takrat naprej; ker Odbor Skupnosti za mrežo računovodskih podatkov s kmetij ni podal mnenja v roku, ki ga je določil njegov predsednik, SPREJELA NASLEDNJO UREDBO:







Člen 1

Pogodba iz člena 9(1) Uredbe št. 79/65/EGS vsebuje najmanj klavzule, določene v Prilogi.

Člen 2

Obračunsko leto 12 zaporednih mesecev iz točke I(a) Priloge k Uredbi (EGS) št. 2237/77 se konča med obdobjem od 31. decembra do vključno 30. junija.

▼M1

Člen 3

▼M3

Organ za zvezo Komisiji pošlje vsa poročila kmetij v obliki, predpisani v Prilogi III k Uredbi (EGS) št. 2237/77.

Za obračunsko leto 2004 je treba poročila kmetij poslati najkasneje trinajst mesecev po zaključku obračunskega leta. Vendar pa organi za zvezo Češke, Estonije, Cipra, Latvije, Litve, Madžarske, Malte, Poljske, Slovenije in Slovaške pošljejo poročila kmetij najkasneje osemnajst mesecev po zaključku obračunskega leta.

Od obračunskega leta 2005 dalje je treba poročila kmetij poslati najkasneje 12 mesecev po zaključku zadevnega obračunskega leta.

▼M1

Zvezna agencija mora podatke vnesti v zbirni in nadzorni sistem Komisije in podatke računalniško obdelati. Poročila s kmetijskih gospodarstev se štejejo kot posredovana Komisiji, ko zvezna agencija potrdi, da so podatki pripravljeni na vnos v podatkovno zbirko Komisije.

▼B

Člen 4

Poročilo kmetije je ustrezno izpolnjeno če:

— je njegova vsebina resnična in natančna, in

— so računovodski podatki zabeleženi in predloženi v skladu z določbami Uredbe (EGS) št. 2237/77.

Člen 5

▼M2

1. Komisija plača standardno plačilo državam članicam za vsako ustrezno izpolnjeno poročilo s kmetijskega gospodarstva, ki ji je bilo poslano v roku iz člena 3.

1a. Skupno število ustrezno izpolnjenih in poslanih poročil s kmetijskih gospodarstev na državo članico, ki so upravičena do standardnega plačila, ne presega skupnega števila poročevalskih kmetijskih gospodarstev, določenega za omenjeno državo članico v Prilogi I k Uredbi (EGS) št. 1859/82.

Če ima država članica več kot eno enoto, je lahko število ustrezno izpolnjenih in poslanih poročil s kmetijskih gospodarstev na enoto, ki je upravičeno do standardnega plačila, 20 % višje od števila, določenega za zadevno enoto, če skupno število ustrezno izpolnjenih in poslanih poročil s kmetijskih gospodarstev države članice ne presega skupnega števila, določenega za navedeno državo članico v Prilogi I k Uredbi (EGS) št. 1859/82.

Če je število ustrezno izpolnjenih in poslanih poročil s kmetijskih gospodarstev za enoto ali državo članico nižje od 80 % števila poročevalskih kmetijskih gospodarstev, določenega za navedeno enoto ali zadevno državo članico, je treba standardno plačilo za poročila s kmetijskih gospodarstev iz omenjene enote ali zadevne države članice znižati za:

— 10 % v obračunskih letih 2005 in 2006,

— 20 % v obračunskem letu 2007 in naslednjih obračunskih letih.

Če je število manjše od določenega za enoto in zadevno državo članico, se znižanje uporabi samo na državni ravni.

Znižanje za obračunsko leto 2005 iz prve alinee tretjega pododstavka se ne uporablja za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško.

▼B

2. Standardno plačilo se plača v dveh obrokih:

— 50 % plačila se izplača na račun na začetku vsakega obračunskega leta države članice za število poročevalskih kmetij, ki je predpisano v Prilogi k Uredbi Komisije (EGS) št. 1859/82 ( 7 ),

— preostanek, ki se izračuna tako, da se pomnoži plačilo s številom ustrezno izpolnjenih poročil kmetij, poslanih Komisiji, in odšteje zgoraj omenjeno izplačilo na račun, pa plača Komisija v šestih mesecih po prejemu poročil kmetij.

3. Znesek standardnega plačila je določen v skladu s postopkom določenim v členu 19 Uredbe št. 79/65/EGS.

Člen 6

Ta Uredba začne veljati dan po objavi v Uradnem listu Evropskih skupnosti.

Uporablja se od začetka obračunskega leta 1984.

Uredba št. 184/66/EGS se s tem razveljavi. V veljavi ostane do konca obračunskega leta 1983.

Ta uredba je v celoti zavezujoča in se neposredno uporablja v vseh državah članicah.









PRILOGA

Pogoji pogodbe, ki se nanašajo na člen 9 Uredbe št. 79/65/EGS

Pogodbe, sklenjene med pristojnimi organi, ki jih imenuje država članica, in računovodskimi pisarnami, ki ne pripadajo upravni službi in ki so bili izbrani v skladu z določbami Uredbe št. 79/65/EGS, vsebujejo vsaj naslednje jasno izražene pogoje:

— zavezo računovodske pisarne, da izpolni poročila kmetij v skladu s pravili Skupnosti,

— zavezo računovodske pisarne, da pošlje poročila kmetij v obdobju, ki upošteva pravila Skupnosti,

— zavezo računovodske pisarne, da dostavi organu za zvezo vse informacije, ki jih ta lahko zahteva za izpolnjevanje svojih obveznosti,

— zavezo računovodske pisarne, da ne objavi nobenih računovodskih podatkov ali kakršnih koli drugih podrobnosti, ki jih dobi med opravljanjem svojih dolžnosti ali naključno pri opravljanju svojih dolžnosti v zvezi z mrežo računovodskih podatkov s kmetijskih gospodarstev in zavezo, da bodo vse osebe, zaposlene pri izvedbi teh nalog, zavezane istim obveznostim in da bo sprejela vse potrebne ukrepe v ta namen.